Diari Oficial de la Generalitat Valenciana


Sumari del DOGV 8763, del 16-03-2020 (2020/2493)

RESOLUCIÓ de 12 de març de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i adolescència i servei específic d'atenció a abusos en la infància i adolescència (S1120).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8763

Data del DOGV
:   16-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2493


Data del document
:   12-03-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 12 de març de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i adolescència i servei específic d'atenció a abusos en la infància i adolescència (S1120). [2020/2493]  
  
La Resolució de 18 de desembre de 2019 (DOGV núm. 8702, de 20.12.2019), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i adolescència i servei específic d'atenció a abusos en la infància i adolescència, va ser tramitada d'acord amb el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
Després de la publicació de la Llei 10/2019, de 27 de desembre, de pressupostos de la Generalitat per a l'exercici 2020 (DOGV núm. 8708, de 31.12.2019), la dotació econòmica de la línia S1120, «Concert social serveis infància i adolescència», convocada per la Resolució de 18 de desembre de 2019, s'ha fixat en 525.150,00 euros.  
En aplicació del que estableix l'apartat segon de l'esmentada resolució, i de conformitat amb el que es preceptua en l'article 160 de la Llei 1/2015, de 6 de febrer, de la Generalitat Valenciana, d'hisenda, del sector públic instrumental i de subvencions, es procedeix a donar publicitat dels crèdits de la línia de subvenció destinada al finançament dels acords d'acció concertada en matèria de serveis socials en el sector d'infància i adolescència per a l'any 2020 convocada mitjançant la Resolució de 18 de desembre de 2019.  
En virtut del que s'ha exposat i en ús de les facultats que em confereixen l'article 160 de la Llei 1/2015, de 6 de febrer (DOGV núm. 7464, de 12.02.2015), de la Generalitat Valenciana, d'hisenda, del sector públic instrumental i de subvencions, i el Decret 14/2018, de 23 de febrer (DOGV núm. 8251, de 09.03.2018), del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris corresponents a la línia de subvenció que es relaciona a continuació, destinats a finançar les ajudes regulades pel Decret 181/2017, de 17 de novembre, del Consell, i convocada per la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i adolescència i servei específic d'atenció a abusos en la infància i adolescència, a càrrec del programa pressupostari 313.30, «Infància i adolescència»:  
Denominació: concert social serveis infància i adolescència  
Línia de subvenció: S1120  
Consignació pressupostària: 525.150,00 €  
Procedència i quantia dels fons: propis  
  
Segon  
El règim de lliurament serà el que s'estableix en l'article 44.1.d.3 de la Llei 10/2019, de 27 de desembre, de pressupostos de la Generalitat per a l'exercici 2020, que és el següent: el lliurament de les línies de subvenció destinades a finançar els concerts per a la prestació de serveis socials per entitats d'iniciativa social es realitzarà mensualment, conforme amb els mòduls econòmics fixats en la convocatòria.   
  
  
Tercer  
En cas que, després de l'oportú procediment de selecció, quede un romanent de crèdit sense disposar en la línia, la Conselleria podrà procedir a una segona resolució de convocatòria, d'acord amb aquest import, i fixar nous serveis per a concertar per a atendre les necessitats socials.  
D'altra banda, si com a conseqüència de transferències pressupostàries es veuen modificats aquests crèdits, la modificació es publicarà mitjançant resolució en el Diari Oficial de la Generalitat Valenciana.  
  
València, 12 de març de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.